Publication: Magyar Közlöny
Issue: MK-2001-105 (Year: 2001, Number: 105)
Era: 1990-2004
Section: szóló 43/1999. (III. 3.) Korm. rendelet által, az adott ellátás
Paragraph Index: 628

16. § Az R. 19. §-ának (1) bekezdése helyébe a következő rendelkezés lép: „(1) Az általános iskolai, gimnáziumi, szakközépiskolai, szakmunkásképző és szakiskolai tanulmányokat folytató menekült tanévenként egyszer beiskolázási támogatás iránti kérelmet nyújthat be a jegyzőhöz. A támogatás csak abban az esetben folyósítható, ha a menekült ilyen jellegű támogatást a lakóhely szerint illetékes helyi önkormányzattól nem kap. Ha a kérelmet benyújtó menekült nem rendelkezik vagyonnal, illetve jövedelemmel, illetőleg havi jövedelme — a vele közös háztartásban élő házastársa és egyenes ági rokona összes jövedelme szerint számított egy főre jutó havi jövedelem — nem haladja meg az öregségi nyugdíj mindenkori legkisebb összegét, a jegyző a támogatást megítéli, majd a folyósított összeget visszaigényli a Hivataltól.”

Source: https://magyarkozlony.hu/hivatalos-lapok/f230e65e84760dfc02f7a4f0fe3da8f7e9a41362/dokumentumok/f3fa47b609f9c7cdced4d7a0743fd2b1574c3b83/letoltes